OpenLLM-France/wikimedia huggingface dataset:
# Galeazzo Ciano

Galeazzo Ciano (Livorno, Italia, 1903ko martxoaren 18a - Verona, Italia, 1944ko urtarrilaren 11) italiar politikari faxista izan zen.

## Biografia

Cortellazzoko kondea izan zen. Mussoliniren alabarekin ezkondu zen, eta buruzagi faxista nagusietakoa izan zen: prentsa- eta propaganda-ministro izendatu zuten 1934an, eta Kanpo Arazoetako ministro izan zen 1936tik 1943ra.
1939ko uztailean Donostian izan zen bisitan Franco jeneralarekin elkarrizketatzeko gerra zibilaren azkenetan, II. Mundu Gerraren hasiera zela eta. Bertan, Mussoliniren gomendioa helarazi zion diktadore espainiarrari: "monarkia inondik ere ez berrezartzea eta Ingalaterrarekin zein Frantziarekin ez fidatzea". Horregatik, ospakizun handiak egin ziren hirian.
1943an, Mussoliniren proiektuen aurkako botoa eman zuen Faxismoaren Kontseilu Nagusiko Batzarrean. Mussolinik fusilatu egin zuen Veronan, traidoretzat hartuta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Sada, Javier; et, al.. (2012). (Youtube) 699 días. Euskal Herria: ETB (Noiz kontsultatua: 2018-08-30).
* Datuak: Q220105
* Multimedia: Galeazzo Ciano / Q220105
# Galeako gotorlekua

Galeako gotorlekua edo Printzearen gaztelua Galea lurmuturrean kokaturik dagoen gaztelua da, Nerbioi ibaiaren itsasadarraren sarreran, Getxon (Bizkaia). 1947tik ez du inolako funtzio militarrik. Euskal Herri osoko XVIII. mendeko eraikin militarrik ondoen kontserbatuenetarikoa da; eta, Bizkaian, kontserbazio egoera onena duena.
Galea lurmuturreko itsaslabar ikusgarrietatik, Bizkaiko eta Kantabriako kostaldeko lurralde zabalak kontrolatzen ditu. Horregatik, txoko hori berehala toki estrategiko bihurtuko zen historian, Abrako golkoaren zelatari gisa. Bere talaietatik, arretaz zelatatzen zituzten itsasontzi etsaien belak eta kostaldera hurbiltzen ziren baleen arnasotsa aditzen zuten.

## Historia

Fortea XVIII. mendeko eraikin militarra da eta XVI. mendean aurretik existitzen zen atalaia baten lekua hartu zuen.
Jaime Sycre koronelak diseinatu zuen eta inguruko herritarrek hartu zuten parte eraikuntzan (beharturik), Juan Pagoeta, Lorenzo Oruaga eta Francisco Doñabeitiaren agindupean lan egin zutelarik. Eraikitze lanak 1742an hasi ziren eta urtebetez iraun zuten. Bere kostu osoa azkenean, 130.000 errealetik gorakoa izan zen.
1782an, Bilboko kontsulatuak, Igeldo mendian zegoenarenaren eredua hartuz, faro bat eraikitzea agindu zuen. Faro hau, eraikin zirkular bat zen, zeinetan olio bidez elikatua zen sua pizten zen. XIX. mendearen erdi aldera, 1925erarte iraun zuen beste faro bategatik aldatu zen. 1925. urtetik aurrera ordea, gaur egun dagoen faroa hasi zen lanean.
Printzearen gazteluaren eraikinak, Abrako defentsa biribiltzen zuen, ezkerraldean, Zierbenan kokaturiko bateriekin batera.
Harresi lodiz dago osatuta eta 14 tronera ditu kainoientzako (hasieran 18 zituen) eta foso batez dago inguraturik. Barruan, eraikin desberdinetan zeuden kokaturik biltegi edota bolborategi desberdinak, tropen instalazioekin batera.
Konbentzio gerran, frantsesek okupatu egin zuten gaztelua 1795ean eta 1827an ingelesek eraitsi zuten. Ondoren, berreraiki egin zen (orduan kendu zitzaizkion 4 tronera horiek) eta Lehen Gerra Karlistan suntsitua izan zen, karlistek erabil ez zezaten.
1947an Espainiako defentsa ministerioak eman egin zion Getxoko udalari fortearen jabetza. Bertan, aisialdirako gune bat jarri zen, pic-nic mahai batzurekin, 1975ean itxi zelarik. Gaur egun, ez du inolako erabilpenik, baina, ostalaritza zentro bat irekitzeko proiektua abian da.

## Erreferentziak

* ↑ (PDF) Galeako Gotorlekua. Aixerrota. Bizkaiko Foru Aldundia.

## Kanpo estekak

* Datuak: Q8963008
* Multimedia: Fuerte de la Galea / Q8963008
# Galeako itsasargia

Galeako itsasargia Getxon dagoen itsasargia da, Galea lurmuturrean hain zuzen ere.
1852an lehendabizikoz itsasargia eraiki, 1950ean berreraiki zuten 84 metroko altueran.
Abrako golkoa zaintzen duen itsasargiaren 1500 Watteko makina elektrikoak 8 segundoro 3 distira zuri ematen ditu, batez besteko irispidea 27 itsas miliakoa izanik.

## Erreferentziak

* ↑ librodefaros.com: Faros del Cantábrico
* ↑ Faros de Euskadi
* ↑ Hiru: Galeako itsasargia

## Ikus, gainera

* Euskal Herriko itsasargiak

## Kanpo estekak

* Datuak: Q12258124
* Multimedia: Fuerte de la Galea / Q12258124
# Galeaza

Galeaza (italieratik galeazza galea galeraren handigarria XV. mendetik XVII. menderarte eraiki zen galera handi mota bat da. Itsasontzi mota hau gehien erabili zen garaia XVI. mendea izan zen.
Hauekin, galerek baino artileria gehiagoko itsasontzi bat eta itsas zabalean nabigazioa hobeto jasan zezakeena lortu nahi zen.
Luzera eta zabaleraren arteko proportzioa, galeretan baino txikiagoa zen, 6:1 edo baita 5:1 ere izan zitekeena.
Veneziarraka izan ziren itsasontzi mota hau eraikitzen lehenak, XVII. mendeko galeaza baten ohiko neurriak 59 metroko luzera, 9 metroko zabalera eta 3,35 metroko zingoa ziren, &,5 metroko zurkaitz batekin. Estalki mugigarria zuten, eta, beraz, arraunlariak estalita zihoazen, ez galeretan bezala, non estalperik gabe zihoazen, klimaren aldaketak jasan beharrez. 20 kanoi eta 30 harri jaurtitzaile eraman zitzakeen. Alde bakoitzeko 32 arraunlari zeramatzaten, eta arraunak 15 metroko luzera izatera hel zitezkeen, eta honek, arraun bakoitzeko, zazpi edo zortzi gizon izatera behartzen zuen. Naoak bezala branka biribilekoak ziren.
Ohiko galerak baino motelagoak ziren eta itsas baldintza nahiko kaxkarrak zituzten.

## Bibliografia

* Enciclopedia General del Mar. Ediciones Garriga. Madrid-Barcelona 1957.

## Kanpo estekak

* Datuak: Q897941
* Multimedia: Galleasses / Q897941
# Fernando I.a Napolikoa

Fernando I.a Napolikoa (1423ko ekainaren 2a - Napoli, 1494ko urtarrilaren 25a), Ferrante ere deitua, Napoliko erregea izan zen 1458-1494 bitarteko urteetan.

## Bizitza

Alfontso V.a Aragoikoaren sasiko semea zen eta, aita hil ostean, Napoliko erregetza hartu zuen. René Anjoukoa menderatu zuen eta 1481ean turkiarrak Otrantotik bota zituen. Gorte arrandiatsu bat bildu zuen; merkataritza eta industria bultzatu zituen, eta 1474an inprenta sartu zuen Napolin.

## Ezkontzak eta seme-alabak

Fernando bi aldiz ezkondu zen.
* 1444an Elisabet Clermontekoarekin (1424 aldean-1465); sei seme-alaba izan zituzten:
** Alfontso (1448–1495), Napoliko erregea 1494-1495 bitartean.
** Leonor (1450–1493).
** Frederiko (1452–1504), Napoliko erregea 1496-1501 bitartean.
** Joanes (1456–1485)
** Beatriz (1457–1508), bi aldiz Hungariako eta Bohemiako erregina ezkontidea (1476–1490 eta 1491–1502), Matias Corvino eta Ladislao II.arekin ezkondu baitzen.
** Frantzisko (1461–1486)
* 1476an Joana Aragoikoarekin (1454–1517), hots, Joanes II.a Aragoikoaren eta Joana Enrikezen alabarekin. Bi seme-alaba izan zituzten:
** Joana (1478-1518), Napoliko erregina ezkontidea (1496ko uztailetik irailera), Fernando II.a Napolikoarekin ezkondu baitzen.
** Karlos Napolikoa (1480–1486).
Gutxienez 9 sasiko seme-alaba izan zituen, Diana Guardato, Eulalia Ravignano eta Giovanna Caracciolo maitaleekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/03/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q437838
* Multimedia: Ferdinand I of Naples / Q437838
# Fernando I.a Medici

Fernando I.a Medici (Florentzia, 1549ko uztailaren 30a - Florentzia, 1609ko otsailaren 3a) 1587-1609 bitartean Toskanako Duke Handia izan zen, Frantzisko I.a anaiaren ondorengoa. Duke izateko uko egin zion 14 urte zituela jaso zuen kardinal karguari. Frantziarekin elkartu eta politika independente bati ekin zion, eta jakintzak eta arteak bultzatu zituen. Bera hiltzean, areagotu egin zen Medici familiaren gainbehera.

## Zuhaitz genealogikoa

Zuhaitz genealogikoa :
Maria Cristina de' Medici
Fernando II.a Medici
Gian Carlo de' Medici
Margherita de' Medici
Cosimo II.a Medici
Mattias de' Medici
Princess Eleonora de' Medici of Tuscany
Francesco de' Medici
Catherine de' Medici
Anna de' Medici, Archduchess of Austria
Francesco di Ferdinando de' Medici
Leopoldo Medici
Giovanni delle Bande Nere
Filippino de' Medici
Cosimo I.a Medici
Maria Salviati
Lorenzo de' Medici
Fernando I.a Medici
Pedro Álvarez de Toledo, Marquis of Villafranca
Carlo de' Medici
Eleanor of Toledo
María Osorio y Pimentel
Princess Maria Maddalena de' Medici of Tuscany
Vittoria della Rovere
Maria Eleonora Erzherzogin von Österreich
Ferdinand Charles, Archduke of Austria
Claudia de' Medici
Archduchess Isabella Clara of Austria
Sigismund Francis, Archduke of Austria
Maria Leopoldine of Austria :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/11/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q297483
* Multimedia: Ferdinando I, Grand Duke of Tuscany / Q297483
# Fernando II.a Bi Sizilietakoa

Fernando II.a Bi Sizilietakoa (Palermo, 1810eko urtarrilaren 12a - Caserta, 1859ko maiatzaren 22a) 1830-1859 bitartean Bi Sizilietako erregea izan zen.

## Bizitza

Frantzisko I.aren seme eta ondorengoa izan zen. Hasieran liberal agertu zen baina gero alde batera utzi zituen joera liberal haiek. 1848an konstituzioa eman zion herriari, baina berehala itzuli zen absolutismora, Austriako Maria Teresa emazteak hartara eraginda. 1849an Messina bonbarbatu zuen matxinada bat zapaltzeko (hortik «Bonba-errege» goitizena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/04/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q332717
* Multimedia: Ferdinand II of the Two Sicilies / Q332717
# Fernando II.a Leongoa

Fernando II.a Leongoa —gaztelaniaz: Fernando II de León— (Toledo, 1137 -Benavente, 1188ko urtarrilaren 21a) Galizia eta Leongo erregea (1157 – 1188) izan zen.

## Biografia

Alfontso VII.a Gaztelakoa eta Berenguela Bartzelonakoaren bigarren semea izan zen. Anaia Antso III.a Gaztelakoa zuen, baita Gaztelako Erresuma kontrolatzeko etsaia.
Badajoz almohadeei kendu ostean, 1184an almorabideen aurka egin zuen.

## Ezkontza eta seme-alabak

1165ean Alfontso I.a Portugalgoaren alaba Urraka ezkondu eta seme bakarra izan zuten:
* Alfontso.
Alexandro VII.a aita santuak ezkontza indargabetu ondoren, Teresa Fernández Trabakoa ezagutu eta hasieran maitale eta 1179an emazte bihurtu zuen:
* Fernando (1178-1187)
* 1180an jaiotako semea, erditzean biak hil ziren
Berriro Lope Diaz I.a Harokoaren alaba Urraka izan zuen maitalea eta 1187an emaztea. Hiru seme izan zituzten:
* Gartzia (1182-1184)
* Alfontso, (1184-1188 baino lehen)
* Antso (1186-1220)
Zuhaitz genealogikoa :
Urraka Alfontso Leongoa
Sancha, heiress of León
Ferdinand of León
Dulce of León
Pedro Alfonso de León
Leonor de León
Fernando III.a Gaztelakoa
Constanza de León
Alfonso of Molina
Alfontso IX.a Leongoa
Berengela Leongoa
Fernando de León
Rodrigo Alfonso de León
García Fernández de León
Maria Alfonso de Leon
Alfonso Fernández de León
Sancha Alfonso of León
Raymond of Burgundy
Alfontso VII.a Gaztelakoa
Martín Alfonso of Leon
Urraka Gaztelakoa
Fernando II.a Leongoa
Aldonza Alfonso de León
Erramun Berenger III.a
Berengela Bartzelonakoa
Teresa Alfonso de León
Douce I, Countess of Provence
Fernando Alfonso de León
Urraca Alfonso de León
Sancho Fernández de León
Diego Sánchez de Fines
Sancho de León, Señor de Monteagudo y Aguilar
Diego Sanchez, Señor de Fines, Alba de Tormes, Salvatierra y Veguillas :

## Erreferentziak

* ↑ FMG: Fernando II, king of León 1157-1188
* ↑ Szabolcs de Vajay, "From Alfonso VIII to Alfonso X" . "Studies in Genealogy and Family History in Tribute to Charles Evans on the Occasion of his Eightieth Birthday" liburuan, 1989, 366-417. orr.

## Ikus, gainera

* Leongo erregeen zerrenda

## Kanpo estekak

* Datuak: Q316768
* Multimedia: Ferdinand II of León / Q316768
# Fernando II.a Austriakoa

Fernando II.a (Linz, 1529ko ekainaren 14a - Innsbruck, 1595eko urtarrilaren 24a) Austria Aurrekoko artxiduke eta Tirolgo konde inperiala izan zen.
Fernando I.a enperadorea eta Ana Bohemiakoa eta Hungariakoaren semea izan zen. Bere anaia zaharrena Maximiliano II.a enperadorea izan zen.
Bere aitak eskatuta, 1547an Bohemiako administrazioaz arduratu zen. Hungariako turkiarren aurkako kanpainaren buru ere izan zen 1556an. 1557an, Philippine Welserrekin ezkondu zen ezkutuan, eta hainbat seme-alaba izan zituen berarekin.
Bere aita 1564an hil ondoren, Tirolgo eta Austriako beste lurralde batzuetako gobernari bihurtu zen, eta, gainera, Bohemiako gobernadore bezala jarraitu zuen 1567ra arte, bere anaia Maximilianok eskatuta.
Kontrarreforma ezarri zuen bere domeinuetan eta Pizkundea sustatu zuen. Arte bildumagilea ere izan zen.
1580an lehen emaztea hil ondoren, Ana Katalina Gonzaga ilobarekin ezkondu zen. 1585ean Fernando hil ondoren, Tirol Habsburgotarren beste lurraldeekin bateratu zen.
* Datuak: Q313426
* Multimedia: Ferdinand II, Archduke of Austria / Q313426
# Fernando II.a Germaniako Erromatar Inperio Santukoa

Fernando II.a Habsburgokoa (Graz, 1578ko uztailaren 9a - Viena, 1637ko otsailaren 15a) Germaniako Erromatar Inperio Santuko enperadorea izan zen 1619-1637 bitartean, Austriako artxidukea (1619-1637) eta Hungariako (1618-1625) zein Bohemiako erregea (1617-1619 eta 1620-1627). Bere erregealdi osoa Hogeita Hamar Urteko Gerraren garaian izan zen.

## Bizitza

Matias II.a bere lehengusuaren ondorengoa izan zen. Hogeita Hamar Urteko Gerrari hasiera eman zion Bohemiako matxinadak harrapatu zuen. Erregetza kendu, eta bere ordez noble txekoek Frederiko V.a, Palatinatuko hauteslea errege izendatu bazuten ere, Fernando II.ak bere etsaia zapaldu zuen 1620an Mendi Zuriko guduan (txekieraz: Bitva na Bílé hoře).
1626an, Alemanian alderdi protestantearen zuzendaritza hartu zuen Kristian IV.a ere garaitu zuen eta Lübeckeko bakea sinarazi zion 1629an. Ondoren eragin zituen zapalkuntza gehiegizkoek berriro gerra ekarri zuten, eta Gustavo II.a Adolfok, Frantziak bultzaturik, auzian esku hartu eta garaipena lortu zuen Breitenfeld, Lech, eta Lützenen. Gustavo II.a hiltzean, enperadorea nagusitu zen berriro (Nördlingenen). Oso buruzagi militar onak izan zituen (Tillyko kondea, Albrecht von Wallenstein, Maximiliano I.a Handia).

## Zuhaitz genealogikoa

Zuhaitz genealogikoa :
Christine von Habsburg
Karl von Habsburg
Archduke Johann Karl of Austria
Fernando IV.a Hungariakoa
Mariana Austriakoa
Philip August von Habsburg
Maximilian Thomas Erzherzog von Österreich
Leopoldo I.a Germaniako Erromatar Inperio Santukoa
Fernando I.a Habsburgokoa
Karlos II.a Austriakoa
Fernando III.a Germaniako Erromatar Inperio Santukoa
Marie von Habsburg
Ana Bohemiakoa eta Hungariakoa
Fernando II.a Germaniako Erromatar Inperio Santukoa
Archduke Karl Joseph of Austria
Alberto V.a Bavariakoa
Maria Anna of Bavaria
Theresia Maria Josefa von Habsburg
Archduchess Anna of Austria
Eleonore of Austria, Duchess Consort of Lorraine
Maria Ana Josefa Austriakoa
Ferdinand Josef Alois Erzherzog von Österreich
Ferdinand Maria, Elector of Bavaria
Archduchess Maria Anna of Austria
Maximilian Philipp Hieronymus, Duke of Bavaria-Leuchtenberg
Sigismund Casimir of Poland
Zezilia Renata Habsburgokoa
Maria Anna Izabela Wazówna
Archduke Leopold Wilhelm of Austria :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/10/07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q150599
* Multimedia: Ferdinand II, Holy Roman Emperor / Q150599
# Fernando I.a Leon eta Gaztelakoa

Fernando I.a Leon eta Gaztelakoa —gaztelaniaz: Fernando I de León— (1017 – 1065eko ekainaren 24a) edo Fernando I.a Handia (gaztelaniaz: El Magno), Gaztelako kondea izan zen. Gurasoak Antso III.a Nagusia eta Munia Gaztelakoa izan zituen. 1037an bere koinatua hil eta Leongo errege bihurtu zen, hori zela eta 1056an Imperator totius Hispaniae titulua aldarrikatu zuen.
Galizia eta iparraldeko Portugal bereganatu zituen bere erresumarentzat. Hiltzean bere hiru semeak erregeak izan ziren: Antsok Gaztelako Erresuma, Alfontsok Leongo Erresuma eta Gartziak Galiziako Erresuma lortu zituzten. Alabak, berriz, hiri bana jarauntsi zituzten: Elvira, Toro eta Urraka, Zamora.
Zuhaitz genealogikoa :
Urraca of Zamora
Antso II.a Gaztelakoa
Gartzia III.a Santxitz
Elvira of Toro
Antso III.a Gartzeitz, Iruñeko Erregea
Ximena Fernanditz
Theresa of León
Fernando I.a Leon eta Gaztelakoa
Antso Gartzeitz Gaztelakoa
Elvira of Castile
Munia Gaztelakoa
Urraca Gómez
Urraka Gaztelakoa
Alfontso VI.a Gaztelakoa
Sancho Alfónsez
García II of Galicia
Elvira of Leon
Sancha of Castile :

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. , 7 or..

## Ikus, gainera

* Gaztelako erregeen zerrenda

## Kanpo estekak

* Datuak: Q296863
* Multimedia: Ferdinand I of León / Q296863
# Fernando I.a Portugalgoa

Fernando I.a Portugalgoa Ederra edo Aldartetsua (Coimbra, 1345 - Lisboa, 1383) Portugalgo erregea izan zen 1367-1383 bitarteko urteetan. Petri I.a aitaren ondorengoa izan zen. Trastamarako Henrikeren kontra borrokatu zen Gaztelako errege izateko eskubideak zirela eta. Ezin ezkontarazi izan zuen Beatriz bere alaba bakarra Gaztelako errege Joanes I.arekin, eta Portugalgo eremuak indarrez hartu zituen.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q108442
* Multimedia: Ferdinand I of Portugal / Q108442
# Flerovio

Flevorioa —lehen ununkuadioa (ikurra: Uuq) deitua—) elementu kimiko erradioaktibo sintetiko bat da. 114 atomo-zenbakia du, eta Fl ikurra. Lehen aldiz Dubnako Ikerketa Nuklearren Institutu Zentralak sortu zuen 1998an, eta Georgi Fliorov errusiar fisikariaren izena eman zioten.
Ezagutzen den isotopo egonkorrena $^{289}$Fl$_{114}$ da, ≈2,6 segundoko bizitza-erdiarekin. Hala ere, $^{289b}$Fl$_{114}$ isomero nuklear bat izan behar dela uste dute, eta horrek 66 segundoko bizitza-erdia izan beharko luke. Egindako esperimentu batzuen arabera, 7. periodoko elementua da, 14. taldeko kide baten antzera jarduten du, eta metal hegazkor baten propietateak ditu.

## Erreferentziak

* 1 2 3 Hoffman, Darleane C.; Lee, Diana M.; Pershina, Valeria. (2006). Morss; Edelstein, Norman M.; Fuger, Jean eds. The Chemistry of the Actinide and Transactinide Elements. (3. argitaraldia) Dordrecht: Springer Science+Business Media ISBN 1-4020-3555-1..
* 1 2 Fricke, Burkhard. (1975). «Superheavy elements: a prediction of their chemical and physical properties» Recent Impact of Physics on Inorganic Chemistry 21: 89–144. doi:10.1007/BFb0116498..
* ↑ Chatt, J.. (1979). «Recommendations for the Naming of Elements of Atomic Numbers Greater than 100» Pure Appl. Chem. 51: 381–384. doi:10.1351/pac197951020381..
* ↑ IUPAC. (2011-6-1). Discovery of the Elements with Atomic Number 114 and 116. .

## Kanpo estekak

* Datuak: Q1302
* Multimedia: Flerovium / Q1302
# Flers-1 kantonamendua

Flers-1 kantonamendua Frantziako kantonamendu bat da. Orne departamenduan dago, Normandia eskualdean. Guztira 13 udalerri ditu eta Flers da bere hiriburua.

## Kanpo estekak

* Datuak: Q17354579
# Flero

Flero Italiako udalerri bat da. Bresciako probintzian kokatuta dago, Lombardia eskualdean. 8.698 biztanle ditu, 9,84 kilometro koadroko azaleran banatuta.

## Mugakideak

Flerok honako udalerri hauekin egiten du muga:
Brescia Capriano del Colle Poncarale San Zeno Naviglio Castel Mella

## Kanpo estekak

* Datuak: Q104602
* Multimedia: Flero / Q104602
# Fleringen (Alemania)

Fleringen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 355 biztanle zituen 8,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564663
* Multimedia: Fleringen, Germany / Q564663
# Flers-2 kantonamendua

Flers-2 kantonamendua Frantziako kantonamendu bat da. Orne departamenduan dago, Normandia eskualdean. Guztira 7 udalerri ditu eta Flers da bere hiriburua.

## Kanpo estekak

* Datuak: Q17354580
# Fátimako Ama Birjina

Fátimako Ama Birjina (portugesez: Nossa Senhora de Fátima, ofizialki Nossa Sehora do Rosário de Fátima) Erromako Eliza Katolikoak bedeinkatutako Ama Birjina bat da, 1917an Fátimako Cova da Irian hiru haurri gertatutako Ama Birjinaren agerraldian oinarritua. Hiru umeak Lúcia Santos eta haren lehengusu Jacinta eta Francisco Marto ziren.
1917ko udaberrian hasita, hiru umek esan zuten aingeru bat agertu zitzaiela eta, 1917ko maiatzaren 13an Ama Birjina agertu zitzaiela. Umeek Ama Birjina "Fátimako Ama" zela adierazi zuten. Umeen hitzetan, profezia bat egin zien, errezo batek Lehen Mundu Gerraekin amaituko zuela esanez. Urriaren 13an Ama horrek bere identitatea adierazi eta mirari bat egingo zuela esan zuten, "mundu guztiak sinets zezan". Egunkariek profeziaren berri eman zuten eta erromes asko gerturatu ziren gunera. Umeen kontakizuna oso eztabaidatua izan zen eta bertako autoritateko erlijioso eta sekularren kritikak sortu zituen. Administrazioak umeak hartu zituen, uste zutelako 1910ean sortutako Portugalgo Lehen Errepublika sekularraren aurkako motibazio politikoa zutela. Urriaren 13ko gertakariari Eguzkiaren Miraria esaten zaio. Hamarnaka mila pertsonak Eguzkia ohi baino handiagoa zela, kolore biziak zituela eta mugitzen zela adierazi zuten.
1946ko maiatzaren 13an Pio XII.a Aita Santuak bere legatu apostoliko Benedetto Aloisi Masellaen bidez Fátimako agerpena izan zeneko kaperari koroatze kanonikoa eskaini zion. 1954ko azaroaren 11n Aita Santu berak Fátimako Santutegiaren izera Basilika txikira igo zuen bere Luce Superna testuan.
Eliza Katolikoak sinisgarritzat hartzen ditu Fátimako Ama Birjinaren agerraldiak, eta data horretan izaten ditu gogoan. Lúcia Santosen memorietan beste bi sekretu aipatu zituen eta hirugarren bat Eliza Katolikoak berak 1960an argituko zuela esan zuen. Fátimako gertakariek sona handia lortu zuten munduan zehar, sekretismoa, profezia eta kristau eskatologia nahasten zituztelako eta Bigarren Mundu Gerrari buruzko gaiak landu zirelako. Era berean, Ama Birjinak Errusiaren donestea eskatu zuela esan zuten umeek, hainbat Aita Santuk egin dutena.

## Erreferenziak

* ↑ When the sun danced : myth, miracles, and modernity in early twentieth-century Portugal. University of Virginia Press 2012-01-01 ISBN 9780813932507..
* ↑ (Ingelesez) Marchi, João de. (1956-01-01). The true story of Fatima,. Catechetical Guild Educational Society (Noiz kontsultatua: 2017-05-14).
* ↑ Sacro vergente anno. - Consacrazione della Russia al Cuore immacolato di Maria (7 luglio 1952) | PIO XII. (Noiz kontsultatua: 2017-05-14).

## Kanpo estekak

* Datuak: Q719524
* Multimedia: Our Lady of Fatima / Q719524
# Fântânele

Fântânele honakoa izan daiteke:
* Fântânele (Teleorman)
* Fântânele (Suceava)
* Fântânele (Arad)
* Fântânele (Mureș)
* Fântânele (Constanța)
* Fântânele (Iași)